钦定古今图书集成/明伦汇编/官常典/第648卷 > 徐士宗
## 钦定古今图书集成/明伦汇编/官常典/第648卷 > 徐士宗

按《明外史循吏传》：“士宗，浙江山阴人。永乐间为贵溪
知县。适县圮于水，士宗夙夜经画，重建县治，学宫及
诸公廨，下无所扰。民困积逋，奏请征布以舒之。田畴
冲没者，奏蠲其税。岁旱，露跣以祷，饥则设策振救。数
年田野尽辟，户口日增，治行冠于列郡。宣德六年，三
考俱最，民惟恐其迁去，群走京师丐留。帝嘉之，命增”
二秩还任。

===孙浩===按《明外史徐士宗传》：“‘浩永乐中为郃阳知县，遭丧去
官。洪熙时，陕西按察司言，浩前为郃阳，抚字不怠，廉
公有为，吏畏其威，民怀其惠。今所属咸宁阙知县，必
得如浩者方能称职，乞圣恩调任’。宣宗嘉叹，即命起
复，赴咸宁。浩果以称职闻，超擢辰州知府。”